stanford-oval/wikipedia huggingface dataset:
Matthew Špiranović

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Matthew Thomas Špiranović
Syntymäaika: 27. kesäkuuta 1988 (ikä 36)
Syntymäpaikka: Geelong,  Australia
Pelipaikka: Puolustaja
Pituus: 188 cm
Paino: 87 kg
Junioriseurat
2006: Australian Institute of Sport
Seurat
| Vuodet | Seura | O | (M) |
| 2006–2011 | 1. FC Nürnberg | 24 | (0) |
| 2009 | 1. FC Nürnberg II | 8 | (2) |
| 2010 | → Urawa Red Diamonds (laina) | 13 | (1) |
| 2011–2012 | Urawa Red Diamonds | 25 | (0) |
| 2012–2013 | Al-Arabi | 12 | (1) |
| 2013–2015 | Western Sydney Wanderers | 29 | (0) |
| 2015– | Hangzhou Greentown | 9 | (1) |
Maajoukkue
| 2008– |  Australia | 35 | (0) |
 Seurajoukkueuran tilastot kattavat vain kansalliset sarjat, päivitetty 30.9.2016.  Maajoukkueuran tilastot päivitetty 29.7.2018.
Matthew Thomas Špiranović (s. 27. kesäkuuta 1988 Geelong, Australia) on australialainen jalkapalloilija. Špiranovićin pelipaikka on puolustaja. Australian maajoukkuetta hän on edustanut 35 ottelussa. Špiranović edusti Australiaa Brasilian MM-kilpailuissa 2014, jolloin hän pelasi kaikissa kolmessa alkulohkon ottelussa.
Matthew Wilson

Matthew Wilson -nimisiä henkilöitä ovat:
Matthew Wilson, australialainen uimari
Matthew Wilson, australialainen maantiepyöräilijä
Matthew Wilson, brittiläinen ralliautoilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Matthew Wilson”, voi hakea sivunnimihaulla, laajalla sivunnimihaulla tai tekstihaulla.
Matthew Woodring Stover

| Matthew Stover |
| --- | --- |

Henkilötiedot
Syntynyt: 1962
Kansalaisuus:  yhdysvaltalainen
Kirjailija
Tyylilajit:  fantasia
Aiheesta muualla
mwstover.com
Löydä lisää kirjailijoitaKirjallisuuden teemasivulta
Matthew Woodring Stover (s. 1962) on yhdysvaltalainen fantasiakirjailija. Stoverin tunnetuimpia teoksia on Heroes die. Hän asuu Chicagossa taiteilija ja kirjailija Robyn Fielderin kanssa.
Matthew Whittall

Matthew Peter Whittall (21. tammikuuta 1975 Cowansville, Quebec, Kanada) on Suomessa asuva kanadalaissyntyinen säveltäjä. Hänet palkittiin vuonna 2013 Teosto-palkinnolla sävellyksestään Dulcissima, clara, sonans. Vuonna 2018 Whittall oli ehdokkaanna Suomen Musiikkikustantajat ry:n Vuoden säveltäjä -palkinnon saajaksi.
Whittall on opiskellut Vanier Collegessa Montréalissa Kanadassa 1992–1994, jossa suoritti Diplome d’Études Collégialesin. Sen jälkeen hän opiskeli Yhdysvalloissa Massachusettsin yliopistossa Amherstissa 1995–1997, jossa hän suoritti Bachelor of Music -tutkinnon. Vuosina 1998–2001 hän opiskeli New Yorkin osavaltionyliopistossa Stony Brookissa, jossa hän suoritti Master of Arts -tutkinnon. Whittall on opiskellut Suomessa vuodesta 2001, ja vuonna 2013 hän suoritti musiikin tohtorin tutkinnon Sibelius-akatemiassa.
Whittall pääsi semifinaaliin vuonna 2005 Kuningatar Elisabetin musiikkikilpailussa ja voitti vuonna 2004 Toronto Symphony New Creations Competition -kilpailun.
Teosto-palkinnon saanut Dulcissima, clara, sonans kuvaa Hildegard Bingeniläisen näkyjä. Hän käytti Hildegardin tekstejä, mutta tämän sävellyksistä hän otti mukaan vain seitsemänteen osaan yhden melodiasitaatin.
Mars Global Surveyor

| Mars Global Surveyor |
| --- | --- |
 Mars Global Surveyor, joka kuvasi Marsia MOC-nimisellä kameralla.
Organisaatio:  NASA
Kohde:  Mars
Laukaisu:  7. marraskuuta 1996 Cape Canaveral Air Force Station, Florida
Laukaisualus:  Delta II -kantoraketti
Kohteessa:  11. syyskuuta 1997
Massa:  1 060 kilogrammaa
Teho:  980 W
Marsin pinnanmuodot Mars Global Surveyorin kuvaamana
Mars Global Surveyor (MGS) oli yhdysvaltalainen NASA:n Jet Propulsion Laboratoryn kehittämä miehittämätön avaruusluotain jonka tehtävänä oli havainnoida Marsia.
Luotain laukaistiin 7. marraskuuta 1996 Cape Canaveral Air Force Stationista Floridasta Delta II -kantoraketilla kun noin 20 vuotta oli kulunut amerikkalaisten aikaisemmasta Mars-luotaimesta Viking 2:sta. Luotain saavutti Marsin 300 päivän kuluttua 11. syyskuuta 1997 matkattuaan noin 750 miljoonaa kilometriä.
Saapumisen jälkeen luotaimen hyvin elliptistä kiertorataa (ylin piste 54 000 km) säädettiin puolitoista vuotta. Luotaimen ensisijaista kartoitustehtävää varten suunniteltu kiertorata noin 378 kilometrin korkeudessa saavutettiin maaliskuussa 1999. Kiertoradan säätäminen suoritettiin jarruttamalla luotainta käyttämällä hyväksi Marsin ylemmän kaasukehän heikkoa ilmanvastusta.
Luotain saavutti ensisijaisen tehtävänsä lopun tammikuussa 2001. Marraskuun alussa 2006 luotaimen suorittaessa kolmatta jatkotehtäväänsä, lennonjohto menetti ohjauskyvyn luotaimeen. Tähän vaikutti luotaimeen ladattu virheellinen  ohjelmistopäivitys. NASA julisti onnistuneen tehtävän, jonka aikana oli muun muassa saatu tarkkoja kuvia Marsista, virallisesti päättyneeksi tammikuussa 2007.
Aiheesta muualla

Kuvia tai muita tiedostoja aiheesta Mars Global Surveyor Wikimedia Commonsissa
Mars Global Surveyor NASA – Jet Propulsion Laboratory. Viitattu 1.12.2018 (englanniksi).
Mars Global Surveyor Mission Plan (542-405) Malin Space Science Systems. Arkistoitu 5.9.2017. Viitattu 1.12.2018 (englanniksi).
Space Image Galleries Malin Space Science Systems. Viitattu 1.12.2018 (englanniksi).
NASA – Report Reveals Likely Causes of Mars Spacecraft Loss NASA – Jet Propulsion Laboratory.  13.4.2007. Arkistoitu 1.6.2009. Viitattu 1.12.2018 (englanniksi).
Than, Ker: NASA: Faulty Software Doomed Mars Spacecraft Space.com.  13.4.2007. Viitattu 1.12.2018 (englanniksi).
Rautabromidi

Rautabromidi voi viitata ainakin seuraaviin yhdisteisiin:
Rauta(II)bromidi eli ferrobromidi
Rauta(III)bromidi eli ferribromidi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Rautabromidi”, voi hakea sivunnimihaulla, laajalla sivunnimihaulla tai tekstihaulla.
Mars Exploration Rover

MER-kulkija verrattuna Pathfinder-luotaimen Sojourneriin.
Mars Exploration Rover (MER)-kulkijat ovat NASAn kaksi Mars-mönkijää, jotka laukaistiin 10. kesäkuuta ja 8. heinäkuuta 2003. Nämä kulkijat laskeutuivat Marsiin 4. ja 24. tammikuuta 2004. Kulkijoiden nimet ovat Spirit ja Opportunity. Ne tarkoittavat henkeä ja mahdollisuutta.
Maahan jätettiin kulkijoiden kaksoiskappale, jolla voidaan tehdä kokeita esim. hätätilanteissa. Sitä on kevennetty niin, että sen paino vastaa Marsissa olevien kulkijoiden painoa.
Kulkijoiden nimet ovat peräisin Yhdysvalloissa järjestetystä nimikisasta. Yli 10 000 ehdotuksen joukosta 9-vuotiaan Sofi Collisin nimiehdotukset voittivat.
Kulkijoiden alkuperäiseksi toiminta-ajaksi suunniteltiin 90 vuorokautta eli noin kolmea kuukautta, mutta ne ylittivät suunnitellun toiminta-aikansa moninkertaisesti. Spirit-kulkija on juuttui hiekkaan huhtikuun 29. päivä 2009, ja lopulta lakkasi toimimasta maaliskuun 22. päivä 2010. Opportunity puolestaan pysyi toiminnassa 10. kesäkuuta 2018 asti. Opportunityn Marsissa kulkema matka 45,16 kilometriä, on pisin minkä pyörillä kulkevan ajoneuvo on kulkenut maan ulkopuolella.
26. marraskuuta 2011 NASA laukaisi onnistuneesti Curiosity-mönkijän kohti Marsia osana NASAn Mars Science Laboratory missiota.
Aiheesta muualla

Wikimedia Commonsissa on kuvia tai muita tiedostoja aiheesta .
MER-kulkijoiden kotisivu (Arkistoitu – Internet Archive) (englanniksi)
NASAn Mars-sivusto (englanniksi)
Rautahammas (James Bond)

| Rautahammas |
| --- | --- |
 Rautahammas elokuvassa 007 rakastettuni.
Luoja(t):  Ian Fleming
Näyttelijä(t):  Richard Kiel
Ensi- esiintyminen:  007 rakastettuni
Viimeinen esiintyminen:  Kuuraketti
Henkilötiedot
Koko nimi:  Rautahammas / Jaws
Ammatti:  toimii rikollisten kätyrinä, usein tehtävänään tappaa Bond
Sukupuoli:  mies
Luonteenpiirteet:  rautaiset hampaat, iso koko
Suhteet
Tutut:  Karl Stromberg (työnantaja)  Hugo Drax (työnantaja) Dolly (tyttöystävä)  James Bond (vihollinen, lopuksi liittoutuminen)
Infobox OKVirheellinen NIMI-arvo: 
Rautahammas (joissakin suomennoksissa Rautaleuka, Leuat tai Kita, alkuperäiseltä nimeltään Jaws)  on yksi James Bondin pahimmista vihollisista. Hänet tunnetaan suuresta koostaan sekä vahvoista metallisista hampaistaan, joilla hän pystyy puraisemaan esimerkiksi vahvan vaijerin poikki. Elokuvissa roolia esitti 218-senttinen Richard Kiel, joka kärsi akromegaliasta.
Rautahammas esiintyi ensimmäisen kerran elokuvassa 007 rakastettuni, jossa hän toimi Karl Strombergin kätyrinä. Hän kohtasi Bondin elokuvan aikana kolmesti. Viimeisellä kerralla Bond pudotti hänet haialtaaseen, mutta Rautahammas selvisi puremalla tiikerihain kuoliaaksi. Hahmon toinen esiintyminen oli elokuvassa Kuuraketti, jossa hän esiintyi ensin elokuvan introssa ja myöhemmin Hugo Draxin kätyrinä. Rautahammas kuitenkin kääntyi Draxia vastaan, sillä tämä olisi tappanut hänet sekä aiemmin tapaamansa tyttöystävän Dollyn. Rautahammas liittoutui Bondin kanssa auttaen häntä pakenemaan avaruusasemalta. Hahmo sanoo elokuvan aikana vain yhden repliikin, joka on ”Well, here's to us”.
Rautahammas esiintyy myös eräissä James Bond -videopeleissä, kuten Everything or Nothing -pelissä.
Maradona (kesä ’86)

| ”Maradona (kesä ’86)” Teflon Brothers |
| --- | --- | --- |

Singlen tiedot
 Albumilta: Isänpäivä
 Julkaistu: 20. kesäkuuta 2014
 Formaatti: digitaalinen
 Tyylilaji: rap, pop
 Kesto: 03.38
 Levy-yhtiö: Johanna Kustannus
Teflon Brothersin muut singlet
| ”Kendo Anthem” 2014 | ”Maradona (kesä ’86)” 2014 | ”Isänpäivälaulu” 2014 |
Maradona (kesä ’86) on Teflon Brothersin 20. kesäkuuta 2014 julkaistu single. Kappaleen nimi viittaa entiseen argentiinalaisjalkapalloilijaan Diego Maradonaan, ja siitä on julkaistu myös musiikkivideo. ”Maradona (kesä ’86)” on myynyt kultaa.
Kappaleet

Maradona (kesä ’86) – 3.47
Listasijoitukset

| Lista | Paras sijoitus |
| --- | --- |
Suomen virallinen singlelista: 1 
Suomen virallinen latauslista: 6
Mark Patton

Mark Patton (s. 13. helmikuuta 1964 Kansas City) on yhdysvaltalainen näyttelijä.
Ura

Patton kasvoi  ja opiskeli Missourissa, kunnes muutti New York Cityyn valmistelemaan näyttelijän uraansa. Vuonna 1982 hän näytteli teatteriesityksissä, jolloin hän jatkoi siitä näyttelemään elokuvissa ja televisiosarjoissa. Patton tuli tunnetuksi elokuvista Painajainen Elm Streetillä 2 - Freddyn kosto ja Anna to the Infinite Power. Tämän jälkeen hän on näytellyt kahdessa televisiosarjoissa, jotka ovat General Hospital ja Hotel.
Aiheesta muualla

Mark Patton Internet Movie Databasessa. (englanniksi)
Markku Perttilä

Markku Perttilä (s. 1975) on Etiopiassa syntynyt suomalainen diplomikitaristi, joka on kiertänyt Eurooppaa konsertoimassa erilaisten kokoonpanojen kanssa vuodesta 1994 lähtien.
Lisäksi Perttilä on soittanut studiomuusikkona ja toiminut levyjen taiteellisena tuottajana ja sovittajana, mistä hänet on palkittu kahdesti kultalevyllä. Perttilä on myös säveltäjä, ja hänen laulujaan löytyy useista yhteislaulukirjoista.
Perttilä toimii musiikin piirissä monipuolisesti. Hän on muun muassa toiminut opettajana ja vastannut musiikeista Ylen tv-ohjelmassa Nojatuolikirkko.
Markku Peltoniemi (professori)

Markku Pellervo Peltoniemi (s. 1943) on suomalainen professori emeritus ja tekniikan tohtori. Hän jäi eläkkeelle Aalto-yliopiston Geoympäristötekniikan tutkimusryhmän esimiehen ja geofysiikan professorin virasta 31. heinäkuuta 2009 alkaen.
Peltoniemi on European Association of Geoscientists and Engineersin (EAGE) kunniajäsen. Hän on toiminut pitkään EAGE:n eri luottamus- ja johtotehtävissä ja oli ensimmäinen tunnustuksen saanut suomalainen. Hän on myös Espoon kaupungin kunnia-ambassador.
Rokkala

| Rokkala |
| --- | --- |
Kaupunki:  Mikkeli
Koordinaatit:  61.7071°N, 27.2819°E
Kaupunginosa nro:  8
Postinumero(t):  50100, 50970
Lähialueet:  Maunuksela (etelässä), Emola (lännessä), Riutta (pohjoisessa), Peitsari ja Lähemäki (idässä)
Rokkala on Mikkelin 8. kaupunginosa, joka sijaitsee Mikkelin ydinkeskustasta (torilta) linnuntietä noin 1–3,5 kilometriä pohjoiseen. Kaupunginosaa rajaa lounaassa Emolanjoki (Rouhialanjoki, Rokkalanjoki) ja idässä Savon rata.
Rokkalampi

Rokkalampi voi tarkoittaa seuraavia:
Rokkalampi, lampi Konnevedellä
Rokkalampi, lampi Liperissä
Rokkalampi, lampi Mäntyharjulla
Rokkalampi, lampi Ruokolahdella
Rokkalampi, lampi Uuraisilla
Matthews

Matthews voi tarkoittaa seuraavia:
Matthews, suomalainen 1967–1974 toiminut rock-yhtye
Matthews, sukunimenä:
Al Matthews (1942–2018), yhdysvaltalainen näyttelijä
Artie Matthews (1888–1958), yhdysvaltalainen säveltäjä, ragtime- ja blues-pianisti
Auston Matthews (s. 1997), yhdysvaltalainen jääkiekkoilija
Clay Matthews (s. 1986), yhdysvaltalainen amerikkalaisen jalkapallon pelaaja
Darren Matthews, William Regal (s. 1968), englantilainen showpainija
Dave Matthews (s. 1956), eteläafrikkalais-yhdysvaltalainen laulaja ja kitaristi, Dave Matthews Bandin perustaja
Denis Matthews (1919–1988), brittiläinen pianisti, pianopedagogi, musiikintutkija ja musiikkikirjailija
Denise Matthews, Vanity (1959–2016), kanadalainen laulaja ja näyttelijä
Francis Matthews (s. 1927), brittiläinen näyttelijä
Iain Matthews (s. 1946), englantilainen muusikko ja lauluntekijä
Kenneth Matthews (1934–2019), brittiläinen kilpakävelijä
Lisa Matthews (s. 1969), yhdysvaltalainen valokuvamalli ja näyttelijä
Marjorie Matthews (1916–1986), yhdysvaltalainen Yhdistyneen metodistikirkon piispa
Michael Matthews (s. 1990), australialainen maantiepyöräilijä
Peter Matthews (s. 1989), jamaikalainen pikajuoksija
Rishard Matthews (s. 1989), yhdysvaltalainen amerikkalaisen jalkapallon pelaaja
Rodney Matthews (s. 1945), englantilainen fantasiataiteilija ja kuvittaja
Ron Matthews, brittiläinen kitaristi ja rumpali, Iron Maiden -yhtyeen jäsen
Sharon Matthews, kanadalainen näyttelijä
Stanley Matthews (1915–2000), englantilainen jalkapalloilija
Vincent Matthews (s. 1947), yhdysvaltalainen pikajuoksija ja olympiavoittaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Matthews”, voi hakea sivunnimihaulla, laajalla sivunnimihaulla tai tekstihaulla.
Rinkeby

Rinkebyn tori
Rinkeby kuvattuna ilmasta vuonna 2014.
Rinkeby kuvattuna ilmasta vuonna 1988.
Rinkeby on yksi Ruotsin pääkaupungin Tukholman kaupunginosista. Se sijaitsee läntisen Tukholman eli Västerortin alueella ja kuuluu hallinnollisesti Rinkeby-Kistan kaupunginosa-alueeseen. Aiemmin kaupunginosa muodosti yksinään Rinkebyn kaupunginosa-alueen. Kaupunginosaa rajaavat Kistan, Tenstan ja Bromstenin kaupunginosat sekä Sundbybergin kunta. Maa-alaltaan kaupunginosa on 1,27 neliökilometrin laajuinen.
Historia

Rinkebyn nimi esiintyi ensimmäisen kerran asiakirjoissa vuonna 1347 nimellä Rynkaby. Nimen perustana on muinaisruotsin sotilasta tarkoittanut sana rinker. Ennen nykyisen lähiön rakentamista, 1960-luvulla, alueella suoritetuissa arkeologisissa kaivauksissa löytyi useita muinaishautoja, jotka ajoitettiin 700-luvulle ajanlaskun alun jälkeen.
Rinkeby tunnetaan miljoonaohjelma-hankkeen tuotoksena. Alueen kerrostalot rakennettiin pääosin vuosina 1968–1971. Rinkebyssä oli 1980-luvun alussa 14000 asukasta, joista 2000 suomalaista. Suomalaiset muodostivat tuolloin suurimman ei-ruotsalaisten joukon Rinkebyssä.
Rinkeby on 2000-luvulla saanut leiman ongelmalähiönä, jossa on väkivaltaisia rikollisjengejä.
Asukkaat

Vuonna 2004 Rinkebyssä oli 15 613 asukasta. Vuoden 2009 lopussa 89,6 prosentilla sen asukkaista oli ulkomaalainen tausta, mutta 16–64-vuotiaiden ikäryhmässä peräti 93 prosenttia on ulkomaalaistaustaisia. Asukkaita oli tuolloin yhteensä noin 16 000. Vuonna 2020 asukkaita oli liki 20 000, ja heistä suuri osa oli työttöminä.
Rinkeby on tunnettu siellä puhutun sosiolektin, rinkebysvenskan eli Rinkebyn ruotsin, takia.
Julkinen liikenne

Kaupunginosassa on vuonna 1975 avattu Rinkebyn metroasema Tukholman metron sinisellä linjalla.
Levottomuudet

Ruotsin poliisi on luokitellyt 23 ruotsalaista lähiötä, muiden muassa Rinkebyn, erityisen ongelmalliseksi asuinalueeksi (särskilt utsatt område). Tällaiselle alueelle ovat ominaisia korkea työttömyys, korkea rikollisuus, asukkaiden epäluulo yhteiskuntaa ja viranomaisia kohtaan sekä ajoittainen väkivalta.
Vuonna 2010 Rinkebyssä oli kaksipäiväisiä levottomuuksia, kun jopa sata nuorta heitteli kiviä, sytytti tulipaloja ja hyökkäsi paikallista poliisiasemaa vastaan. Myös vuoden 2013 Tukholman mellakat ulottuivat kaupunginosaan.
Vuonna 2016 australialaisen 60 Minutes -ohjelman kuvausryhmä vieraili kaupunginosassa tehdessään dokumenttiohjelmaa maahanmuuttokriisistä. Kuvausryhmää heiteltiin esineillä, lyötiin ja potkittiin ja kameramiehen jalan yli ajettiin autolla.
Samana vuonna Norjan yleisradion kuvausryhmää heiteltiin kivillä ja uhkailtiin heidän ollessaan paikallisen poliisin mukana kaupunginosassa.
Helmikuussa 2017 Rinkebyssä puhkesi levottomuuksia, kun poliisi teki pidätyksen metroasemalla. Paikalle kerääntyi nuorisojoukko, joka kivitti poliisia, poltti autoja ja ryösteli kauppoja. Poliisi vastasi ampumalla mellakoitsijoita kohti yhden laukauksen, mutta se ei osunut keneenkään. Dagens Nyheterin -sanomalehden valokuvaajaa vastaan hyökättiin, ja hänen kameransa varastettiin.
Rinkebyn alueella toimii kaksi rikollisjärjestöä, Shottaz ja Dödspatrullen (3MST). Niiden välisissä väkivaltaisuuksissa on kuollut kymmenen ihmistä. Shottazin johtajiin kuuluu suosittu rap-artisti Yasin, joka on saanut vankeustuomion aserikoksista, ryöstöstä ja ollut epäiltynä murhasta sekä vapaudenriistosta. Vuoden 2021 alussa poliisi totesi, että Shottazin ja Dödspatrullenin konflikti on Tukholman historian verisin jengisota. Saman vuoden lopulla alueella sattuneissa ampumavälikohtauksissa oli kuollut jo useita nuoria somalitaustaisia poikia. Alueella oli tuolloin käynnissä vakava kostonkierre, jossa jengit toimivat niin, että jos ne eivät löytäneet henkilöä, joille ne olivat aikeissa kostaa, ne ottivat kohteikseen hänen  nuorempia sisaruksiaan, ystäviään tai sukulaisiaan.
15. huhtikuuta 2022 tanskalainen Stram Kurs ja sen johtaja Rasmus Paludan tulivat Rinkebyhyn pitämään tilaisuutta, jonka osana poltettiin Koraani. Poliisi suojeli tilaisuutta ja useita luokkaantui kivenheittelystä. Myös pippurikaasua käytettiin. Poliisi lopetti tilaisuuden kahdelta iltapäivällä.
Levottomuudet levisivät myös Örebrohun ja Linköpingiin, jossa Paludan kävi, tai hänen oli tarkoitus mennä.
Levottomuudet > Rikollisuuden taustaa

Monet jengiläisistä ovat maahanmuuttajataustaisia. He eivät pääse mukaan ruotsalaiseen yhteiskuntaan, ja ratkaisuksi tähän he ovat kehittäneet itselleen gangsteri-identiteetin.
Rinkebyssä monella jengiin liittyneellä nuorella on ollut haasteita koulussa. He eivät ole saaneet peruskoulusta päättötodistusta. Osalla heistä on mielenterveyden ongelmia, joihin he eivät ole aina halunneet hoitoa.
Aiheesta muualla

Wikimedia Commonsissa on kuvia tai muita tiedostoja aiheesta .
Ajankohtainen kakkonen Rinkebyssä: ”Mieluummin Kongossa kuin täällä”
Tukholman kaupunginosat
Matthew Wilson (uimari)

| Mitalit> Maa:   Australia.Miesten uinti.MM-kilpailut (pitkä rata)  | Mitalit> Maa:   Australia.Miesten uinti.MM-kilpailut (pitkä rata)  | Mitalit> Maa:   Australia.Miesten uinti.MM-kilpailut (pitkä rata)  | Maa:   Australia> Miesten uinti. |
| --- | --- | --- | --- |
|  Kultaa | Gwangju 2019 | 4×100 m sekauinnin sekaviesti |  |
|  Hopeaa | Budapest 2017 | 4×100 m sekauinnin sekaviesti |  |
|  Hopeaa | Gwangju 2019 | 200 m rintauinti |  |
|  Hopeaa | Budapest 2022 | 4×100 m sekauinnin sekaviesti |  |
| Tyynenmeren-mestaruuskilpailut  | Tyynenmeren-mestaruuskilpailut  | Tyynenmeren-mestaruuskilpailut  |  |
|  Pronssia | Tokio 2018 | 200 m rintauinti |  |
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Kultaa | Gold Coast 2018 | 4×100 m sekauinti |  |
|  Pronssia | Gold Coast 2018 | 200 m rintauinti |  |
Matthew Wilson (s. 8. joulukuuta 1998) on australialainen uimari ja maailmanmestari, joka on menestynyt etenkin rintauinnissa.
Wilson voitti Gwangjun pitkän radan MM-kilpailuissa 2019 4×100 metrin sekauinnin sekaviestissä kultaa ja 200 metrin rintauinnissa hopeaa. Hän oli mukana saavuttamassa hopeaa 4×100 metrin sekauinnin sekaviestistä Budapestissa jäjestetyissä MM-kilpailuissa 2017 ja 2022. Tokion kesäolympialaisissa 2020 Wilson karsiutui rintauinnissa 100 metrillä alkuerä- ja 200 metrillä välierävaiheessa.
Wilson on saavuttanut Kansainyhteisön kisoissa kultaa 4×100 metrin sekauinnissa ja pronssia 200 metrin rintauinnissa 2018. Tyynenmeren-mestaruuskilpailuista hänellä on yksi pronssi.
Aiheesta muualla

Matthew Wilson (uimari) Kansainvälinen olympiakomitea. (englanniksi)
Martinairin lento 138

| Martinairin lento 138 |
| --- | --- |
 Onnettomuuskonetta muistuttava KLM:n DC-8-55F
Yhteenveto
Päivämäärä:  4. joulukuuta 1974
Onnettomuustyyppi:  maahansyöksy
Tapahtumapaikka:  Saptha Kanyan vuoristo, Maskeliya, Sri Lanka
 :  6°53′32.22″N, 80°29′25.30″E
Lähtöpaikka:  Juandan kansainvälinen lentoasema, Itä-Jaava, Indonesia
Välilaskupaikka:  Bandaranaiken kansainvälinen lentoasema, Colombo, Sri Lanka
Määränpää:  Kuningas Abdilazizin kansainvälinen lentoasema, Jedda, Saudi-Arabia
Kuolleita:  191
Loukkaantuneita:  0
Eloonjääneitä:  0
Lentokone
Konetyyppi:  McDonnell Douglas DC-8-55F
Lentoyhtiö:  Martinair Holland
Rekisteritunnus:  PH-MBH
Matkustajia:  182
Miehistöä:  9
Martinairin lento 138 oli Martinair Hollandin kansainvälinen tilauslento Indonesiasta Saudi-Arabiaan välipysähdyksen kautta Sri Lankassa. 4. joulukuuta 1974 suoritetulla lennolla kone törmäsi vuoreen Saptha Kanyan vuoristossa Sri Lankassa. Kaikki koneessa olleet 191 matkustajaa ja miehistön jäsentä kuolivat onnettomuudessa.
Taustaa

Lentokoneen kapteenina toimi hollantilainen Hendrik Lamme. Hän oli syntynyt kesäkuussa 1916 ja hänellä oli vuonna 1952 myönnetty liikennelentäjän lupakirja. Hänellä oli lentokokemusta 26 770 tuntia, joista noin 4 000 kyseisellä konetyypillä. Koneen perämies oli hollantilainen, lokakuussa 1941 syntynyt Robert Blomsma. Hänellä oli vuonna 1970 myönnetty liikennelentäjän lupakirja, sekä lentokokemusta noin 2 480 tuntia, joista 47 kyseisellä konetyypillä. Koneessa oli myös lentomekaanikko, syyskuussa 1926 syntynyt Johannes Gijsbertus Wijnads, jolla oli kyseisestä konetyypistä kokemusta noin 3 000 tuntia.
Kone oli malliltaan McDonnell Douglas DC-8-55F, rekisteriltään PH-MBH ja valmistenumeroltaan 45818. Kone oli valmistettu vuonna 1966, ja Martinair oli ostanut sen vuonna 1973. Koneella oli lennetty 35 613 tuntia.
Onnettomuus

Lento lähti Juandasta noin kello 12.00. Koneesta otettiin yhteyttä Bandaranaiken lähestymislennonjohtoon 16.16, ja miehistö ilmoitti olevansa noin 210 kilometrin päässä kentästä. Bandaranaike ilmoitti sen hetkisen säätilan ja käski konetta ottamaan yhteyttä Colombon aluelennonjohtoon. Kun kone oli noin 10 700 metrissä kello 16.38, se ilmoitti olevansa laskeutumassa 2 000 metriin ja olevansa 22,5 kilometrin etäisyydellä lentokentästä. Viimeisessä yhteydenotossaan lennonjohto antoi luvan laskeutua 600 metriin ja käski ilmoittaa kun miehistö näkee lentokentän.
Silminnäkijöiden mukaan kone lensi hyvin matalalla, eivätkä he nähneet koneessa liekkejä ja moottorit olivat käyneet normaalisti, ennen kuin oli kuulunut räjähdys. Kone törmäsi Saptha Kanyan vuoriston viidenteen vuoreen ja tuhoutui täysin. Koneesta levisi romua noin neljän neliökilometrin alueelle ja hylyn löytäminen kesti useita päiviä.
Onnettomuuden syy

Onnettomuuden pääsyyksi todettiin navigointivirhe. Tutkinnan mukaan koneen miehistö käytti KLM:n koneissa käytettävää Doppler-järjestelmää lentokentän etäisyyden mittaamiseen. Koska lentokone oli muualla tuotettu, siinä oli käytetty toisenlaista Bendix-järjestelmää. Tutkinnan mukaan miehistö ei näiden kahden järjestelmän takia määrittänyt lentokentän etäisyyttä oikein ja aloitti laskeutumisen liian aikaisin. Tutkinnan mukaan koneen perämies oli myös sekoittanut lentokentän laskeutumisvalot toisiin valoihin.
Onnettomuuden uhrit haudattiin vuorille, jossa onnettomuus tapahtui. Ainoastaan lentoemännän ruumis kuljetettiin takaisin Indonesiaan.
Onnettomuuden muistomerkki